ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
కొవిడ్ -19 కష్టకాలంలో జమ్మూకాశ్మీర్ ఖాదీ చేతివృత్తులవారికి అండగా కేవీఐసి జీవనోపాధి కోసం 30 కోట్ల పంపిణీ
కొవిడ్-19 కష్టకాలంలో జమ్మూకాశ్మీరులో ఖాదిచేతివృత్తులవారిని ఆదుకోడానికి ఖాదీ గ్రామీణ పరిశ్రమల కమిషన్ ప్రత్యేక చర్యలను అమలు చేసింది. దేశవ్యాపితంగా చేతివృత్తులపై ఆధారపడి జీవిస్తున్నవారికి ఉపాధి కల్పించడానికి కృషి చేస్తున్న కేవీఐసి జమ్మూకాశ్మీరుపై ప్రత్యేక దృష్టి సారించింది. కేంద్ర ప్రభుత్వం జమ్మూకాశ్మీర్ అభివృద్ధికి ప్రత్యేక ప్రాధాన్యతను ఇస్తున్నది. దీనిలో భాగంగా కొండ ప్రాంతమైన జమ్మూకాశ్మీరులో ఉన్న ఖాదీ సంస్థలకు 29.65 కోట్ల రూపాయలను పంపిణీ చేసింది.
2020 మేనుంచి సెప్టెంబర్ ల మధ్య 84 ఖాదీ సంస్థలకు ఈ మొత్తాన్ని అందజేయడం జరిగింది. దీని వల్ల 10,800 మంది చేతివృత్తులవారు ప్రయోజనం పొందారు. ఉత్పత్తితో ముడిపెట్టిన ఉత్పత్తి కార్యక్రమాల మార్కెటింగ్ సదుపాయం కింద కేవీఐసి ఈ సహాయాన్ని అందచేజేసింది. లబ్ధిదారుల బ్యాంకి ఖాతాలలోకి ఈ మొత్తం నేరుగా జమ అయ్యింది.
కొవిడ్ లాక్ డౌన్ సమయంలో వివిధ సాంకేతిక కారణాలతో వివాదంలో పడిన 2016-17 నుంచి 2018-19 కాలానికి సంబందించిన 951 వివాదాలను పరిష్కరించడానికి కూడా కేవీఐసి ప్రత్యేక కార్యక్రమాన్ని నిర్వహించింది. ఈ కార్యక్రమం కింద 84 సంస్థలకు 29.65 కోట్ల రూపాయలను చెల్లించామని దీనివల్ల 10,800 చేతివృత్తుల కుటుంబాలకు ప్రయోజనం కలిగిందని కేవీఐసి చైర్మన్ శ్రీ వినయ్ కుమార్ సక్సేనా తెలిపారు. వెనుకబడిన వర్గాలకు చెందినవారు భయం లేకుండా ' ఆత్మ నిర్భర్'తో జీవించాలన్న ప్రధానమంత్రి ఆకాంక్షకు అనుగుణంగా ఈ చర్య తీసుకున్నామని ఆయన అన్నారు.
మార్కెటింగ్ పథకం ద్వారా ఖాదీ సంస్థలు మరియు చేతివృత్తులవారికి ఆర్థిక భరోసా ఇవ్వడమే కాకుండా, జమ్మూ, ఉధాంపూర్, పుల్వామా, కుప్వారా మరియు అనంతనాగ్ జిల్లాలలో ఖాదీ ఫేస్ మాస్క్ లను కుట్టడం ద్వారా స్వయం సహాయక బృందాలలో పనిచేస్తున్న వేలాది మంది మహిళా చేతివృత్తులవారికి కూడా కెవిఐసి అండగా నిలిచింది. దాదాపు 7 లక్షల ఖాదీ ఫేస్ మాస్క్ లను ఈ మహిళా చేతివృత్తులవారు కుట్టి జమ్మూకాశ్మీర్ ప్రభుత్వానికి సరఫరా చేశారని ఆయన వివరించారు.
ప్రస్తుతం రాష్ట్రంలో103 ఖాదీ సంస్థలు పనిచేస్తున్నాయి. వీటిలో 12 ప్రధానంగా ప్రపంచవ్యాప్తంగా గుర్తింపు పొందిన పష్మినా శాలువాలను ఉత్పత్తి చేస్తున్నాయి. వీటిలో 60% పైగా శాలువాలు దక్షిణ కాశ్మీర్ ప్రాంతంలోని అనంతనాగ్ , బాండిపోరా, పుల్వామా మరియు కుల్గామ్ ఉత్పత్తి చేయబడుతున్నాయి. జమ్మూకాశ్మీర్ లో తయారైన ఉత్పత్తులను ఢిల్లీ , రాజస్థాన్, హర్యానా, ఉత్తర ప్రదేశ్, మధ్యప్రదేశ్ మరియు ఉత్తరాఖండ్ వంటి రాష్ట్రాల్లో పెద్ద సంఖ్యలో వినియోగదారులు ఆదరిస్తున్నారు. ఈ ఉత్పత్తులను వివిధ ఖాదీ ఇండియా విక్రయ కేంద్రాలు,మరియు కెవిఐసి ఇ-పోర్టల్ ద్వారా విక్రయిస్తున్నారు.
సహకార మంత్రిత్వ శాఖ
సహకార సంఘాలకు జాతీయ డేటా బేస్
వివిధ రంగాలకు చెందిన సహకార సంఘాలకు సమాచారాన్ని ఒకే చోట పొందే సౌలభ్యాన్ని అందించేందుకు నేషనల్ కోఆపరేటివ్ యూనియన్ ఆఫ్ ఇండియా తో కలిసి జాతీయ సహకార డేటాబేస్ అందించే ప్రక్రియను సహకార మంత్రిత్వశాఖ ప్రారంభించింది. రాష్ట్ర ప్రభుత్వాలు, జాతీయ సహకార ఫెడరేషన్లు, సంబంధిత సంస్థలు, ఇతర భాగస్వాములతో అనేక పర్యాయాల సంప్రదింపుల అనంతరం నిర్దేశిత రంగాలకు సంబంధించిన డేటా క్షేత్రాలను రూపొందించారు.డేటాబేస్ ను క్రమంతప్పకుండా తాజాపరచడం, ధ్రువీకరణ, నిర్వహణ, విస్తరణ కోసం ఏర్పాట్లు చేయడం జరిగింది.
జాతీయ సహకార డేటాబేస్ను దశలవారీగా పూర్తి చేస్తారు. ఫేజ్-1లో, మూడు రంగాలు అనగా, ప్రాథమిక వ్యవసాయ రుణ సంఘాలు లు, పాడి, మత్స్య రంగాలలో పని చేస్తున్న 2.63 లక్షల ప్రాథమిక సహకార సంస్థల మ్యాపింగ్ ని పూర్తి చేయడం జరిగింది. డేటా బేస్ను జులై, 2023 నాటికి అన్ని రంగాలకు చెందిన సహకార సంస్థలకు విస్తరించాలని భావిస్తున్నారు. సహకార రంగానికి తగిన విధానాల ప్రణాళిక, సూత్రీకరణ & అమలులో వాటాదారులకు డేటా బేస్ సౌలభ్యాన్ని కల్పిస్తుంది.
ఈ అంశాన్ని రాజ్యసభకు ఇచ్చిన లిఖితపూర్వక సమాధానంలో పేర్కొన్నారు.
సమాచార, ప్రసార మంత్రిత్వ శాఖ
'న్యూ దిల్లీ వరల్డ్ బుక్ ఫెయిర్ 2023'లో పుస్తకాలు, జర్నల్ల బాండాగారాన్ని ప్రదర్శిస్తున్న 'పబ్లికేషన్స్ డివిజన్'
2023 ఫిబ్రవరి 25 నుంచి మార్చి 5 వరకు న్యూదిల్లీలోని ప్రగతి మైదాన్లో, 31వ 'న్యూ దిల్లీ వరల్డ్ బుక్ ఫెయిర్' జరుగుతోంది. భారత ప్రభుత్వ ప్రధాన ప్రచురణ సంస్థ అయిన 'పబ్లికేషన్స్ డివిజన్', తన బాండాగారంలోని పుస్తకాలు, పత్రికలను అక్కడ ప్రదర్శిస్తోంది.
కేంద్ర సమాచార, ప్రసారాల మంత్రిత్వ శాఖ ఆధ్వర్యంలో పని చేసే పబ్లికేషన్స్ డివిజన్, న్యూదిల్లీలోని ప్రగతి మైదాన్లో 2023 ఫిబ్రవరి 25 నుంచి మార్చి 5 వరకు జరుగుతున్న 31వ న్యూ దిల్లీ వరల్డ్ బుక్ ఫెయిర్లో పాల్గొంటోంది. ఈ 9 రోజుల భారీ ప్రదర్శనను కేంద్ర విద్య మంత్రిత్వ శాఖ ఆధ్వర్యంలోని స్వతంత్ర సంస్థ నేషనల్ బుక్ ట్రస్ట్ నిర్వహిస్తోంది. భారత వాణిజ్య ప్రచార సంస్థ సహకరిస్తోంది.
ఆజాదీ కా అమృత్ మహోత్సవ్ స్ఫూర్తితో, భారత స్వాతంత్ర్య పోరాటం & స్వాతంత్ర్య సమరయోధుల చరిత్రపై గొప్ప పుస్తకాలను పబ్లికేషన్స్ డివిజన్ ఈ ప్రదర్శనలో ఉంచుతోంది. ఇక్కడ కనిపించే పుస్తకాలు సందర్శకులు, పుస్తక ప్రియుల మనస్సులను దోచుకుంటాయి. ఈ ప్రదర్శనలో కళలు, సంస్కృతి, చరిత్ర, సినిమా, ప్రముఖ వ్యక్తులు &జీవిత చరిత్రలు, భూమి & ప్రజలు, గాంధేయ సాహిత్యం, బాలల సాహిత్యం వంటి అనేక అంశాలకు సంబంధించిన పుస్తకాలు కూడా ఉన్నాయి. పబ్లికేషన్స్ డివిజన్ ప్రత్యేకంగా ప్రచురించిన రాష్ట్రపతి భవన్, రాష్ట్రపతులు, ఉప రాష్ట్రపతులు, ప్రధానమంత్రుల ప్రసంగాలను కూడా ఈ ప్రదర్శనలో అందుబాటులో ఉన్నాయి.
పుస్తకాలతో పాటు, పబ్లికేషన్స్ డివిజన్కు చెందిన యోజన, కురుక్షేత్ర, ఆజ్కల్, బాల్ భారతి వంటి ప్రసిద్ధ జర్నల్లు కూడా స్టాల్స్లో అందుబాటులో ఉన్నాయి. డివిజన్ ప్రచురించిన జర్నల్లు, ఎంప్లాయ్మెంట్ న్యూస్/రోజ్గార్ సమాచార్కు వార్షిక సభ్యత్వాలను కూడా ఇక్కడ కొనుగోలు చేయవచ్చు. ప్రత్యేకంగా అందించే 'మన్ కీ బాత్' బుక్లెట్లను కూడా పబ్లికేషన్స్ డివిజన్ స్టాళ్ల నుంచి తీసుకోవచ్చు.
ప్రచురణల ప్రపంచం ఎక్కువగా ఎదురుచూసే కార్యక్రమాల్లో న్యూదిల్లీ వరల్డ్ బుక్ ఫెయిర్ ఒకటి. ప్రపంచవ్యాప్తంగా ఉన్న ప్రధాన ప్రచురణ సంస్థల భాగస్వామ్యాన్ని ఇది రాబడుతుంది. సందర్శకులు తమకు ఇష్టమైన పుస్తకాలను కొనుక్కోవడంతో పాటు, ఆథర్స్ కనెక్ట్, యువ కార్నర్, చైల్డ్ ఆథర్స్ కార్నర్ కార్యక్రమాల్లో పాల్గొనవచ్చు. సాంస్కృతిక కార్యక్రమాలను కూడా ఇక్కడ నిర్వహిస్తారు.
ప్రగతి మైదాన్ 5వ నంబర్ గదిలోని 171-186 వరకు ఉన్న స్టాళ్లలో తన పుస్తకాలు & జర్నల్లను పబ్లికేషన్స్ డివిజన్ ప్రదర్శిస్తోంది.
రైల్వే మంత్రిత్వ శాఖ
మేఘాలయలో తొలిసారిగా పరుగులు పెట్టిన ఎలక్ట్రిక్ రైళ్లు
ముఖ్య సెక్షన్లు అభయపురి-పంచరత్న, దుధ్నయ్-మెండిపత్తర్ మార్గంలో విద్యుదీకరణ పూర్తి చేసిన భారతీయ రైల్వే
విద్యుదీకరణ వల్ల ఈశాన్య భారతదేశంలో గణనీయంగా మెరుగుపడనున్న రైలు రవాణా
2030 నాటికి సున్నా ఉద్గారాలకు మారే దిశగా భారతీయ రైల్వే వేగంగా పరుగులు తీస్తోంది. పూర్తి స్థాయి విద్యుదీకరణ కార్యక్రమంలో భాగంగా, దుధ్నయ్-మెండిపత్తర్  సింగిల్ లైన్ సెక్షన్, అభయపురి-పంచరత్న  డబుల్ లైన్ సెక్షన్ను ప్రారంభించడం ద్వారా నార్త్ఈస్ట్ ఫ్రాంటియర్ రైల్వే మరో మైలురాయిని సాధించింది. 15 మార్చి 2023న వీటిని ప్రారంభించింది. ఈ సెక్షన్లలో విద్యుదీకరణ పనులను సెంట్రల్ ఆర్గనైజేషన్ ఫర్ రైల్వే ఎలక్ట్రిఫికేషన్  పూర్తి చేసింది.
ఈశాన్య రాష్ట్రం మేఘాలయలో కార్యకలాపాలు నిర్వహిస్తున్న ఏకైక రైల్వే స్టేషన్ మెండిపత్తర్. 2014లో గౌరవనీయ ప్రధానమంత్రి దీనిని ప్రారంభించారు. విద్యుదీకరణ పనులు ప్రారంభించిన నేపథ్యంలో, ఎలక్ట్రిక్ లోకోమోటివ్ రైళ్లు ఇప్పుడు మేఘాలయలోని మెండిపత్తర్ నుంచి నడుస్తాయి, రైళ్ల సగటు వేగం పెరుగుతుంది. మరిన్ని ప్యాసింజర్ & సరుకు రవాణా రైళ్లు ఈ విభాగాల ద్వారా పూర్తి వేగంతో నడుస్తాయి. ఈ సెక్షన్లో సమయపాలన కూడా మెరుగుపడుతుంది. ఇతర రాష్ట్రాల నుంచి బయలుదేరే ఎలక్ట్రిక్ లోకోమోటివ్ పార్శిల్ & సరుకు రవాణా రైళ్లు ఇప్పుడు నేరుగా మేఘాలయ చేరుకోగలవు.
విద్యుదీకరణ వల్ల ఈశాన్య భారతదేశంలో రైళ్ల కదలిక గణనీయంగా మెరుగుపడుతుంది. శిలాజ ఇంధనం నుంచి విద్యుత్కు మారడం వల్ల కాలుష్యం తగ్గడంతో పాటు, ఈ ప్రాంతంలో రైల్వే వ్యవస్థ సామర్థ్యమూ పెరుగుతుంది. ఇది, అంతరాయం లేని రవాణాను సులభతరం చేస్తుంది. విలువైన విదేశీ మారక ద్రవ్యం ఆదా కావడంతో పాటు ఈశాన్య రాష్ట్రాలకు వెళ్లే & తిరిగి వచ్చే రైళ్ల సమయం కూడా ఆదా అవుతుంది.
రక్షణ మంత్రిత్వ శాఖ
రేడియోలాజికల్ & న్యూక్లియర్ అత్యవసర స్థితి కోసం 'సాంకేతికత అభివృద్ధి నిధి' కింద రూపొందించిన కీలక ఔషధాల ఉత్పత్తి, మార్కెటింగ్కు జీసీజీఐ ఆమోదం
డీఆర్డీవో సాంకేతికతపై అభివృద్ధి చేసిన ప్రష్యన్ బ్లూ ఇన్సోల్యుబుల్ ఫార్ములేషన్లు
సాంకేతికత అభివృద్ధి నిధి  పథకం కింద రూపొందించిన ప్రష్యన్ బ్లూ ఇన్సోల్యుబుల్ ఫార్ములేషన్లను వాణిజ్య అవసరాల కోసం ఉత్పత్తి చేసి, మార్కెటింగ్ చేసే లైసెన్సులను హిమాచల్ప్రదేశ్లోని స్కాట్-ఎడిల్ ఫార్మాసియా లిమిటెడ్కు, గుజరాత్కు చెందిన స్కాంటర్ లైఫ్సైన్సెస్ ఎల్ఎల్పీకి భారత ఔషధ నియంత్రణ సంస్థ  జారీ చేసింది. రక్షణ పరిశోధన & అభివృద్ధి సంస్థకు  చెందిన దిల్లీలోని ఇన్స్టిట్యూట్ ఆఫ్ న్యూక్లియర్ మెడిసిన్ & అలైడ్ సైన్సెస్  సాంకేతికత ఆధారంగా ఈ ఔషధాన్ని అభివృద్ధి చేశారు.
ప్రు-డీకార్ప్టీఎం, ప్రుడీకార్ప్-ఎంజీ పేరిట ఈ ఔషధం అందుబాటులో ఉంటుంది. సీసియం, థాలియం నియంత్రణ కోసం ఈ ఫార్ములేషన్లను ఉపయోగిస్తారు. రేడియోలాజికల్, న్యూక్లియర్ అత్యవసర స్థితి కోసం ప్రపంచ ఆరోగ్య సంస్థ  ప్రకటించిన కీలక ఔషధాల్లో ఇది ఒకటి.
రక్షణ విభాగం ఆర్&డీ కార్యదర్శి, డీఆర్డీవో చైర్మన్ డా.సమీర్ వి కామత్ ఈ విజయం పట్ల హర్షం వ్యక్తం చేశారు, సంస్థతో పాటు పరిశ్రమను అభినందించారు. టీడీఎఫ్ ప్రాజెక్టు కింద ఈ ఔషధ ఫార్ములేషన్లను అభివృద్ధి చేయడం, డీసీజీఐ ఆమోదాన్ని పొందడం ప్రధాన మంత్రి శ్రీ నరేంద్ర మోదీ ‘ఆత్మనిర్భర్ భారత్’ దార్శనికతను సాధించడానికి డీఆర్డీవో చేసిన విజయవంతమైన ప్రయత్నంగా అభివర్ణించారు.
ప్రధాన మంత్రి కార్యాలయం
ఆశిష్ చందోర్కర్ నుంచి “బ్రేవింగ్ ఎ వైరల్ స్టార్మ్: ఇండియాస్ కోవిడ్-19 వ్యాక్సిన్ స్టోరీ” పుస్తక ప్రతిని స్వీకరించిన ప్రధానమంత్రి
భారతదేశం టీకాల కార్యక్రమంలో సాధించిన విజయంపై “బ్రేవింగ్ ఎ వైరల్ స్టార్మ్: ఇండియాస్ కోవిడ్-19 వ్యాక్సిన్ స్టోరీ” పేరిట ఆశిష్ చందోర్కర్ రాసిన పుస్తకాన్ని ప్రధాని శ్రీ నరేంద్ర మోదీ అందుకున్నారు.
ఈ మేరకు ఆశిష్ చందోర్కర్ ట్వీట్పై స్పందిస్తూ పంపిన సందేశంలో:
“టీకాల కార్యక్రమంలో భారతదేశం సాధించిన పురోగతిని వివరిస్తూ మీరు రాసిన పుస్తకం ప్రతిని అందుకోవడం చాలా సంతోషం కలిగించింది” అని ప్రధానమంత్రి పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 203.29 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 3.64 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,03,29,46,125
|
|
అందుబాటులోని నిల్వలు
|
|
3,64,25,100
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 203.29 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 3.64 కోట్లకు పైగా  డోసులు అందుబాటులో ఉన్నాయి.
భారత పోటీ ప్రోత్సాహక సంఘం
కా౦పీటిషన్ కమిషన్ ఆఫ్ ఇ౦డియా ఆధ్వర్య౦లో కా౦పీటిషన్ చట్ట౦ పై రోడ్ షో
కా౦పీటిషన్ కమిషన్ ఆఫ్ ఇ౦డియా ఆధ్వర్య౦లో కా౦పీటిషన్ చట్ట౦ పై ఈ రోజు హైదరాబాద్ లో రోడ్ షో నిర్వహి౦చారు. ప్రజా సేకరణ, వాణిజ్య సంఘాలు, సంస్థల కూటమి, ఉదారతలు ముఖ్య ఉద్దేశ్య౦గా ఈ రోడ్ షో నిర్వహి౦చడ౦ జరిగి౦ది. ఆ౦ధ్ర ప్రదేశ్, తెల౦గాణ రాష్ట్రాలకు చె౦దిన వాణిజ్య స౦ఘాలు, పరిశ్రమలలో వాటాదారులు, ఛార్టర్డ్ అకౌ౦టెట్స్, క౦పెనీ సెక్రటరీస్, న్యాయవాదులు, పరిశోధకులు ఈ రోడ్ షో లో పాల్గొన్నారు. వివిధ సమస్యలపై చురుగ్గా చర్చలో పాల్గొనడానికి, పరిశ్రమలో భాగస్వామ్యులయ్యే వారి అవగాహనకై ఇలా౦టి రోడ్ షో ల అవసరం ఉ౦ది.
ఈ కార్యక్రమానికి ముఖ్య అతిథిగా హాజరైన ఆ౦ధ్ర ప్రదేశ్, తెల౦గాణ రాష్ట్రాల గవర్నర్ శ్రీ ఇ.ఎస్.ఎల్. నరసి౦హన్ మాట్లాడుతూ సార్వభౌమాధికార కార్యకలాపాల్లో రాష్ట్రం పాత్ర తగ్గుతో౦దని, సరైన ప్రజా సంక్షేమం సాధించడంలో మార్కెట్ యొక్క పాత్ర కీలకమైనది అని అన్నారు. ఈ స౦దర్భ౦గా తెలుగు లో కా౦పిటీషన్ అడ్వొకసీ బుక్లెట్ ని విడుదల చేశారు. ఆంధ్రప్రదేశ్, తెలంగాణ రాష్ట్రాల్లో పోటీ తత్వాన్ని వ్యాప్తి చేయడంలో స్థానిక భాషలో పోటీ సాహిత్యం రావడ౦ మ౦చి పరిణామమని ఆయన అన్నారు. నైతిక విలువలు మరియు యథార్థత క్షీణత బహుళ సమస్యల మూల కారణాలుగా ఉద్భవించాయని, వివిధ చట్టాలపై అవగాహన కల్పి౦చే౦దుకు రోడ్ షో ని ఏర్పాటు చేసిన కా౦పీటిషన్ కమిషన్ ఆఫ్ ఇ౦డియా ని ఈ స౦దర్భ౦గా గవర్నర్ అభిన౦ది౦చారు.
ఈ కార్యక్రమ౦లో పాల్గొన్న తెల౦గాణ రాష్ట్ర ముఖ్య కార్యదర్శి శ్రీ ఎస్.కె.జోషి మాట్లాడుతూ వివిధ రాష్ట్రాలలో కా౦పిటీషన్ చట్ట౦ పై, ఆర్థిక విధాన౦ పై అవగాహన కల్పి౦చేలా చొరవ తీసుకొ౦టున్న కా౦పీటిషన్ కమిషన్ ఆఫ్ ఇ౦డియా ని అభిన౦ది౦చారు.
కా౦పీటిషన్ కమిషన్ ఆఫ్ ఇ౦డియా చైర్మన్ శ్రీ అశోక్ కుమార్ గుప్తా మాట్లాడుతూ కాంపిటీషన్ యాక్ట్ 2002 పోటీ వ్యతిరేక పద్ధతులను తొలగించి దేశంలో పోటీని ప్రోత్సహించాలనే బాధ్యతను తీసుకు౦దని గుర్తు చేశారు.
కే౦ద్ర ప్రభుత్వ౦, గుజరాత్ రాష్ట్ర౦ ను౦చి సీనియర్ విధాన రూపకర్తలు, వివిధ పరిశ్రమ వర్గ ప్రతినిధులు, బహుళ జాతి స౦స్థల ప్రతినిధులు, న్యాయ వాదులు, మేధావులు ఈ రోడ్ షో లో పాల్గొన్నారు.
మార్కెట్లలో పోటీని ప్రోత్సహించటం, వినియోగదారుల యొక్క ఆసక్తిని కాపాడటం మరియు భారతదేశ మార్కెట్లో వాణిజ్యం యొక్క స్వేచ్ఛను నిర్ధారించడం ముఖ్య ఉద్దేశ్య౦గా 2003 లో కా౦పిటీషన్ చట్టం, 2002 ని ప్రవేశ పెట్టడ౦ జరిగి౦ది.
(Visitor Counter : 130
మంత్రిమండలి
అంతరిక్ష శాస్త్ర రంగంలో ఇండియా థాయ్ ల్యాండ్ దేశాల మధ్యన కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం
అంతరిక్ష శాస్త్రం/ అంతరిక్ష భౌతిక శాస్త్రం / వాతావరణ శాస్త్ర రంగాల్లో ఇండియా, థాయ్ లాండ్ దేశాల మధ్యన కుదిరిన అవగాహన ఒప్పంద పత్రానికి కేంద్ర కేబినెట్ ఆమోదం తెలిపింది. ప్రధాని శ్రీ నరేంద్ర మోదీ ఆధ్వర్యంలో సమావేశమైన కేంద్ర కేబినెట్ ఈ నిర్ణయం తీసుకుంది.
ఈ ఎంఓయు కారణంగా ఇరు దేశాల మద్యన శాస్త్ర సాంకేతిక రంగాల్లో సహకారం, శిక్షణ పెరుగుతుంది. ఇరు దేశాలు ఉమ్మడిగా శాస్త్ర సాంకేతిక సౌకర్యాలను ఉపయోగించుకోవడం జరుగుతుంది. తద్వారా ఇరుదేశాల మధ్యన శాస్త్ర సాంకేతిక రంగాల్లో నూతన ఫలితాలు వస్తాయి. మానవ వనరుల అభివృద్ధి జరుగుతుంది.
ఈ ఎంఓయు మీద సంతకాలు 2018 నవంబర్లో జరిగాయి.
ప్రధాన మంత్రి కార్యాలయం
బీహార్ లో పెట్రోలియం రంగానికి సంబంధించిన మూడు కీలక ప్రాజెక్టులను సెప్టెంబర్ 13వ తేదీన దేశానికి అంకితం చేయనున్న - ప్రధానమంత్రి
ప్రధానమంత్రి శ్రీ నరేంద్ర మోదీ, సెప్టెంబర్, 13వ తేదీన, వీడియో కాన్ఫరెన్సింగ్ ద్వారా, బీహార్లో పెట్రోలియం రంగానికి సంబంధించిన మూడు కీలక ప్రాజెక్టులను దేశానికి అంకితం చేయనున్నారు. ఈ ప్రాజెక్టులలో - పారాడిప్-హల్దియా-దుర్గాపూర్ పైప్ లైన్ అభివృద్ధి ప్రాజెక్టులో భాగంగా నిర్మించిన దుర్గాపూర్-బంకా విభాగం తో పాటు, రెండు ఎల్.పి.జి. బాట్లింగ్ ప్లాంట్లు ఉన్నాయి. పెట్రోలియం మరియు సహజ వాయువు మంత్రిత్వ శాఖ ఆధ్వర్యంలోని కేంద్ర ప్రభుత్వ రంగ సంస్థలైన, ఇండియన్ ఆయిల్ కార్పొరేషన్ మరియు హెచ్.పి.సి.ఎల్. సంస్థలు వీటిని నిర్మించాయి.
ఈ కార్యక్రమంలో బీహార్ ముఖ్యమంత్రి కూడా హాజరుకానున్నారు.
పైప్ లైన్ ప్రాజెక్టు చెందిన దుర్గాపూర్-బంకా విభాగం :
పారాడిప్-హల్దియా-దుర్గాపూర్ పైప్లైన్ అభివృద్ధి ప్రాజెక్టులో భాగంగా, ఇండియన్ ఆయిల్ కార్పొరేషన్, ఈ 193 కిలోమీటర్ల పొడవైన దుర్గాపూర్-బంకా పైప్లైన్ విభాగాన్ని నిర్మించింది. దీనికి 2019 ఫిబ్రవరి, 17వ తేదీన ప్రధానమంత్రి శంకుస్థాపన వేశారు. ప్రస్తుతం ఉన్న 679 కిలోమీటర్ల పొడవైన పారాడిప్-హల్దియా-దుర్గాపూర్ ఎల్.పి.జి. పైప్లైన్ ను బీహార్లోని బంకా వద్ద ఉన్న కొత్త ఎల్.పి.జి. బాట్లింగ్ ప్లాంట్ వరకు పొడిగింపుగా, ఈ దుర్గాపూర్ - బంకా విభాగాన్ని నిర్మించారు. 14” వ్యాసం కలిగిన పైప్ లైన్ మూడు రాష్ట్రాల గుండా వెళుతుంది. పశ్చిమ బెంగాల్ , జార్ఖండ్ , బీహార్ . ప్రస్తుతం, పారాడిప్ రిఫైనరీ, హల్దియా రిఫైనరీ మరియు ఐ.పి.పి.ఎల్. హల్దియా నుండి ఈ పైప్ లైన్ వ్యవస్థ ద్వారా ఎల్.పి.జి.ని సరఫరా చేస్తున్నారు. మొత్తం ప్రాజెక్ట్ పూర్తయిన తర్వాత, పారాదీప్ దిగుమతి టెర్మినల్ మరియు బరౌని రిఫైనరీ నుండి కూడా ఎల్.పి.జి.ని సరఫరా చేసే సౌకర్యం లభిస్తుంది.
దుర్గాపూర్-బంకా సెక్షన్ కింద పైప్ లైన్ వేయడానికి అనేక సహజ మరియు మానవ నిర్మిత అడ్డంకులను అధిగమించవలసి వచ్చింది. ఈ మార్గంలో 13 నదులు , 5 జాతీయ రహదారులు మరియు 3 రైల్వే క్రాసింగ్లతో సహా 154 క్రాసింగులను నిర్మించడం జరిగింది. నీటి ప్రవాహానికి ఇబ్బంది కలగకుండా అత్యాధునిక క్షితిజసమాంతర దిశగా మార్గం చేసే విధానం ద్వారా పైప్లైన్ను నదీతీరాల క్రింద ఉంచారు.
బీహార్లోని బంకా వద్ద ఎల్.పి.జి. బాట్లింగ్ ప్లాంట్ :
బంకా వద్ద ఉన్న ఇండియన్ ఆయిల్ కార్పొరేషన్ కు చెందిన ఎల్.పి.జి. బాట్లింగ్ ప్లాంట్ రాష్ట్రంలో ఎల్.పి.జి. కి పెరుగుతున్న డిమాండు ను తీర్చడం ద్వారా బీహార్ యొక్క ‘ఆత్మ నిర్భరత’ ను పెంచనుంది. సుమారు 131.75 కోట్ల రూపాయల పెట్టుబడితో నిర్మించిన, ఈ బాట్లింగ్ ప్లాంట్, బీహార్లోని భాగల్పూర్, బంకా, జాముయి, అరారియా, కిషన్గంజ్, కటిహార్ జిల్లాలతో పాటు, జార్ఖండ్ లోని గొడ్డా, దేయోఘర్, డమ్కా, సాహిబ్గంజ్, మరియు పకూర్ జిల్లాలకు సేవలందిస్తుంది. 1,800 ఎమ్.టి. ల ఎల్.పి.జి. నిల్వ సామర్థ్యంతో పాటు రోజుకు 40,000 సిలిండర్ల బాట్లింగ్ సామర్థ్యం కలిగి ఉన్న ఈ ప్లాంట్ బీహార్ రాష్ట్రంలో ప్రత్యక్ష, పరోక్ష ఉపాధి అవకాశాలను కల్పిస్తుంది.
బీహార్లోని చంపారన్  వద్ద ఎల్.పి.జి. ప్లాం ట్ :
తూర్పు చంపారన్ జిల్లాలోని హర్సిధి వద్ద, హెచ్.పి.సి.ఎల్.కు చెందిన 120 టి.ఎమ్.టి.పి.ఎ. ఎల్.పి.జి. బాట్లింగ్ ప్లాంట్ను, 136.4 కోట్ల రూపాయలతో నిర్మించారు. 29 ఎకరాల భూమిలో నిర్మించిన ఈ ప్లాంట్ కు, 2018 ఏప్రిల్, 10వ తేదీన, ప్రధానమంత్రి శంకుస్థాపన చేశారు. బీహార్లోని తూర్పు చంపారన్, పశ్చిమ చంపారన్, ముజఫర్పూర్, సివాన్, గోపాల్గంజ్, సీతామార్హి జిల్లాల ఎల్పిజి అవసరాలను ఈ బాట్లింగ్ ప్లాంట్ తీర్చనుంది.
ఈ కార్యక్రమం డి.డి.న్యూస్ ఛానెల్ లో ప్రత్యక్షంగా ప్రసారమౌతుంది.
ప్రధాన మంత్రి కార్యాలయం
ప్రధాన మంత్రి తో సమావేశమైన ఆస్ట్రేలియా గవర్నర్- జనరల్
ప్రధాన మంత్రి శ్రీ నరేంద్ర మోదీ గవర్నర్ జనరల్ శ్రీ డేవిడ్ హర్లే తో ఆస్ట్రేలియా లోని సిడ్ నీ లో గల ఎడ్ మిరల్టీ హౌస్ హౌస్ లో 2023 వ సంవత్సరం మే నెల 24 వ తేదీ నాడు సమావేశమయ్యారు.
గవర్నర్ -జనరల్ 2019 వ సంవత్సరం లో న్యూ సౌథ్ వేల్స్ కు గవర్నర్ హోదా లో ఉంటూ భారతదేశాన్ని సందర్శించినప్పుడు ఆయన తో జరిగిన సమావేశాన్ని ప్రధాన మంత్రి గుర్తు కు తెచ్చుకొన్నారు.
దీర్ఘకాలం గా కొనసాగుతూ వస్తున్న ద్వైపాక్షిక భాగస్వామ్యాన్ని పటిష్ట పరచే ఉపాయాల ను గురించి ఇద్దరు నేత లు చర్చించారు.
ఆస్ట్రేలియా మరియు భారతదేశం ల మధ్య సన్నిహిత సంబంధాల ను వృద్ధి చెందింప చేయడం లో అక్కడి భారతీయ సముదాయం యొక్క సకారాత్మకమైనటువంటి తోడ్పాటు ను మరియు వారి యొక్క పాత్ర ను ప్రధాన మంత్రి పునరుద్ఘాటించారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
2021-22 ఆర్ధిక సంవత్సరం నుంచి ఫైనాన్స్ కమిషన్ గ్రాంట్లకు అర్హత పొందనున్న పట్టణ స్థానిక సంస్థలు
ఆస్తి పన్ను కనిష్ఠ ధరలను రాష్ట్రాలు ప్రకటించవలసి ఉంటుంది
కేంద్ర గృహనిర్మాణ మరియు పట్టణ వ్యవహారాల మంత్రిత్వ శాఖ చే 29.05.2020న పట్టణాభివృద్ధి మంత్రుల సమాలోచన బృందం ఏర్పాటు
పట్టణ ప్రాంత స్థానిక సంస్థలు  2021-22 ఆర్ధిక సంవత్సరం నుంచి ఫైనాన్స్ కమిషన్ గ్రాంట్లను ప్రోణ్డే అర్హత సంపాదిస్తాయని 15వ ఫైనాన్స్ కమిషన్ 2020-21 సంవత్సరపు నివేదికలో తెలిపారు. ఇందుకోసం రాష్ట్రాలు కనీస ఆస్తి పన్ను ప్రకటించడంతో పాటు రాష్ట్ర స్థూల రాష్ట్ర ఉత్పత్తికి అనుగుణంగా ఆస్తిపన్ను వసూళ్ళలో పెరుగుదల కనిపించాలి. అంతేకాక ఎక్కువ రుణాలు పొందడానికి ఆత్మ నిర్భర్ భారత్ అభియాన్ కింద రాష్ట్రాలకు 2020-21 ఆర్ధిక సంవత్సరానికి స్థూల రాష్ట్ర ఉత్పత్తిలో 2% అదనంగా ఋణం పొందడానికి అనుమతి ఇచ్చారు. అయితే ఆస్తి పన్ను మరియు నీరు, మురుగు నీరు, డ్రైనేజీ లకు యూజర్ చార్జీలు వసూలులో సంస్కరణల ఆధారంగా అదనపు రుణంలో 0.25% ఇస్తారు.
 ఎ) పట్టణ స్థానిక సంస్థలలో కనీస ఆస్తిపన్ను రేట్లను రాష్ట్రాలు ప్రకటిస్తాయి. సర్కిల్ రేట్ల  ఆధారంగా వాటిని నిర్ణయిస్తారు. బి) నీటి సరఫరా, డ్రైనేజి మరియు మురుగునీరు ఏర్పాట్లపై ఆధారపడి కనీస యూజర్ చార్జీలను నిర్ణయిస్తారు అవి ప్రస్తుత ధరలు / గత ద్రవ్యోల్బణాన్ని ప్రతిబింబిస్తాయి.
 పెరిగే ధరలకు అనుగుణంగా ఆస్తి పన్ను / యూజర్ చార్జీలను నియమితకాలిక పద్ధతిలో పెంచే వ్యవస్థను రాష్ట్రాలు ఏర్పాటుచేస్తాయి.
ఈ సంస్కరణలను రాష్ట్రాలు అవలంభించడం వల్ల ఆస్తి పన్ను వసూళ్లు పెరుగుతాయి అందువల్ల యు ఎల్ బిల రెవెన్యూ పెరుగుతుంది. ఆస్తి పన్ను సంస్కరణలను అమలు చేయడం కోసం కేంద్ర గృహనిర్మాణ మరియు పట్టణ వ్యవహారాల మంత్రిత్వ శాఖ  29.05.2020న కేంద్ర గృహనిర్మాణ మరియు పట్టణ వ్యవహారాల మంత్రిత్వ శాఖ సహాయ మంత్రి  శ్రీ హర్దీప్ సింగ్ పూరీ అధ్యక్షతన పట్టణాభివృద్ధి మంత్రుల సమాలోచన బృందం ఏర్పాటు చేసింది. గుజరాత్, ఒడిశా, పంజాబ్, తమిళనాడు, త్రిపుర మరియు ఉత్తరప్రదేశ్ నుంచి ప్రాంతీయ ప్రాతినిధ్యం కల్పించింది.
ఆస్తి పన్ను వసూళ్లకు సంబంధించి దేశవ్యాప్తంగా అమలవుతున్న పద్ధతులు, అభ్యాసాలను అధ్యయనం చేసిన మంత్రిత్వ శాఖ ఆచరణలో ఉన్న మంచి పద్ధతులను సమాలోచన బృందం ముందుంచింది. బృందం అభిప్రాయాలను, ప్రతిస్పందనను పరిగణనలోకి తీసుకొని యు ఎల్ బిలలో సంస్కరణలు తేవడానికి దశలవారీగా, అంచెలంచెలుగా చేపట్టవలసిన చర్యల అమలు ప్రణాళికను సిఫార్సు చేస్తూ మంత్రిత్వ శాఖ పనిముట్లను  సిద్ధం చేస్తోంది. ఈ సిఫార్సుల లక్ష్యం యు ఎల్ బిలకు లభ్యమయ్యే వనరులను పెంచడమే.
కేంద్ర గృహనిర్మాణ మరియు పట్టణ వ్యవహారాల మంత్రిత్వ శాఖ సహాయ మంత్రి  శ్రీ హర్దీప్ సింగ్ పూరీ లోక్ సభకు మంగళవారం ఈ మేరకు లిఖితపూర్వక సమాచారం ఇచ్చారు.
ప్రధాన మంత్రి కార్యాలయం
ఏప్రిల్ 30న రాష్ర్టాల ముఖ్యమంత్రులు, ప్రధాన న్యాయమూర్తుల ఉమ్మడి సమావేశంలో ప్రసంగించనున్న ప్రధానమంత్రి
ప్రధానమంత్రి శ్రీ నరేంద్ర మోదీ 2022 ఏప్రిల్ 30వ తేదీన ఉదయం 10 గంటలకు న్యూఢిల్లీలోని విజ్ఞాన్ భవన్ లో జరుగనున్న రాష్ర్టాల ముఖ్యమంత్రులు, హైకోర్టుల ప్రధాన న్యాయమూర్తుల ఉమ్మడి సమావేశంలో పాల్గొంటారు. ఈ సందర్భంగా వారినుద్దేశించి ఆయన ప్రసంగిస్తారు.
ప్రజలకు సులభతరంగా, అనుకూలమైన న్యాయం అందించేందుకు ఒక చక్కని విధానం రూపకల్పనకు, న్యాయ వ్యవస్థ ఎదుర్కొంటున్న సవాళ్లను దీటుగా ఎదుర్కొనగల చర్యలపై చర్చించేందుకు కార్యనిర్వాహకవర్గం, న్యాయవ్యవస్థల ఉమ్మడి సమావేశం ఒక చక్కని అవకాశంగా ఉంటుంది. 2016లో ఇలాంటిదే ఒక సమావేశం జరిగింది. అప్పటి నుంచి కోర్టుల్లో మౌలిక వసతుల మెరుగుదలకు, ఇ-కోర్టుల ఉద్యమ స్థాయి ప్రాజెక్టులో భాగంగా డిజిటలైజ్ టెక్నాలజీని అనుసంధానం చేయడానికి ప్రభుత్వం పలు చర్యలు తీసుకుంది.
(
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.30 కోట్ల డోసులు  అందించారు
గత 24 గంటల్లో 2,18,324 డోసులు అందించారు
దేశవ్యాప్త క్రియాశీల కేసుల సంఖ్య 1,931
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 90 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,49,436 కు పెరిగింది.
గత 24 గంటల్లో 89 కొత్త కేసులు నమోదయ్యాయి.
రోజువారీ పాజిటివిటీ రేటు 0.06%
వారపు పాజిటివిటీ రేటు 0.08%
గత 24 గంటల్లో చేసిన 1,61,679 కొవిడ్ పరీక్షలతో కలిపి ఇప్పటివరకు 91.45 కోట్ల పరీక్షలు చేశారు.
రసాయనాలు, ఎరువుల మంత్రిత్వ శాఖ
హర్యాణాలో రైతులకు పత్తి ప్లక్కింగ్ యంత్రాలను పంపిణీ చేసిన ఎన్ఎఫ్ఎల్
నేషనల్ ఫెర్టిలైజర్స్ లిమిటెడ్  సంస్థ కార్పొరేట్ సామాజిక బాధ్యత  కార్యక్రమంలో భాగంగా రైతులకు 95 పత్తి ప్లకింగ్ యంత్రాలను ఉచితంగా పంపిణీ చేసింది. ఈ నెల 15వ తేదీన హిసార్ సదాల్పూర్, భివానీలోని కృషి విజ్ఞాన కేంద్రాలలో ఏర్పాటు చేసిన రెండు వేర్వేరు కార్యక్రమాలలో ఎన్ఎఫ్ఎల్ సంస్థ ఈ కాటన్ ప్లకింగ్ యంత్రాలను పంపిణీ చేసింది. ఈ రెండు కార్యక్రమాలకు ముఖ్య అతిథిగా సంస్థ ఛైర్మన్, మేనేజింగ్ డైరెక్టర్ శ్రీ వీరేంద్ర నాథ్ దత్ హాజరయ్యారు. కార్యక్రమంలో భాగంగా శ్రీ దత్ తన ప్రసంగంలో రైతుల కోసం సంస్థ చేపడుతున్న సామాజిక బాధ్యత కార్యక్రమాలను క్లుప్తంగా వివరించారు. పత్తి ప్లక్కింగ్ యంత్రాల వాడకం గురించి రైతులకు ప్రదర్శనను ఇచ్చి మరీ వివరించారు. ఈ ప్రదర్శన రైతులకు యంత్రాలను వాడకంను సులభంగా అర్థం చేసుకొనేందుకు ఎంతగానో సహాయపడింది. ఈ కార్యక్రమంలో ఎన్ఎఫ్ఎల్ సంస్థ మార్కెటింగ్ విభాగపు చీఫ్ జనరల్ మేనేజర్ శ్రీ అనిల్ మోత్సర, ఛండీగఢ్ కార్యాలయం జోనల్ మేనేజర్ ఎస్.దిల్బాగ్ సింగ్ పాల్గొన్నారు. ఎన్ఎఫ్ఎల్ పంపిణీ చేసిన ఈ యంత్రాల వాడకంతో, పత్తిని తీయడం వేగంగా మరియు మరింత శుభ్రంగా జరుగుతుంది. పంజాబ్, హర్యాణా, మధ్యప్రదేశ్, తెలంగాణ మొదలైన రాష్ట్రాలలో పత్తిని ప్లక్కింగ్ చేసిన ఇలాంటి 500లకు పైగా పత్తి యంత్రాలను ఎన్ఎఫ్ఎల్ దేశంలోని రైతులకు పంపిణీ చేసింది.
ఉప రాష్ట్రపతి సచివాలయం
కేశూభాయ్ పటేల్ మరణం పట్ల ఉపరాష్ట్రపతి సంతాపం
గుజరాత్ మాజీ ముఖ్యమంత్రి శ్రీ కేశూభాయ్ పటేల్ మరణం పట్ల ఉప రాష్ట్రపతి శ్రీ వెంకయ్యనాయుడు సంతాపం వ్యక్తం చేశారు. ఉప రాష్ట్రపతి సందేశం:
"కేశూభాయ్ పటేల్ మరణవార్త నన్ను తీవ్రంగా కలిచివేసింది. ఆయన ప్రజాదరణ గల నాయకుడు, అట్టడుగు వర్గాల అభ్యున్నతి కోసం జీవితాన్ని అంకితం చేశారు. వ్యవసాయ కుటుంబం నుంచి వచ్చిన కేశూభాయ్, రైతుల విషయంలో ఎప్పుడూ విజేతగానే నిలిచారు. వారి సంక్షేమం కోసం అవిశ్రాంతంగా పాటుబడ్డారు. వ్యవసాయ రంగంలో సంస్కరణలు తెచ్చారు. కేశూభాయ్ హృదయంలో రైతులు, వ్యవసాయ భారతానిది ప్రత్యేక స్థానం.
"వినమ్ర నేపథ్యం నుంచి ఎదిగిన శ్రీ కేశూభాయ్ పటేల్; కష్టించేతత్వం, నిరాడంబరత, ఆదర్శప్రాయ నాయకత్వంతో గుజరాత్ ముఖ్యమంత్రి స్థానాన్ని చేరుకున్నారు. ముఖ్యమంత్రి పీఠంపై కూర్చున్నా, అందరికీ చేరువగా, వినయపూర్వకంగా నడుచుకున్నారు".
"భారతదేశం ఒక గొప్ప నాయకుడిని కోల్పోయింది. కేశూభాయ్ కుటుంబ సభ్యులు, స్నేహితులకు నా సంతాపం. ఓం శాంతి."